SET พุ่งแรง 26 จุด หลังทะลุแนวต้าน 1,730 จุด แนะจับตาผลประชุม กนง.พรุ่งนี้!
SET พุ่งแรง 26 จุด หลังทะลุแนวต้าน 1,730 จุด แนะจับตาผลประชุม กนง.พรุ่งนี้! โดยดัชนีปิดตลาดวันนี้ที่ระดับ 1,744.42 จุด บวก 26.03 จุด หรือ 1.51% ด้วยมูลค่าการซื้อขาย 7.95 หมื่นล้านบาท
18 ก.ย. 2561

ผู้สื่อข่าวรายงานว่า ดัชนีปิดตลาดวันนี้ (18 ก.ย.61) ที่ระดับ 1,744.42 จุด บวก 26.03 จุด หรือ 1.51% ด้วยมูลค่าการซื้อขาย 7.95 หมื่นล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวขึ้นแรงและดีกว่าตลาดหุ้นเพื่อนบ้าน โดยตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบสลับกัน ส่วนตลาดในยุโรปเปิดมาบวกราว 0.6% มองว่าตลาดบ้านเราตอบรับปัจจัยบวกในประเทศเป็นหลัก หลังการเลือกตั้งมีความชัดเจนมากขึ้น โดยคาดหวังจะมีขึ้นไม่เกินเดือน พ.ค.62 และเศรษฐกิจไทยแข็งแกร่งกว่าเพื่อนบ้าน
ส่วนปัจจัยจากนอกประเทศในเรื่องสงครามการค้า ตลาดฯ รับรู้ไปมากพอควรแล้ว จากนี้ไปก็ต้องจับตาท่าทีของจีนว่าจะยังเจรจาการค้ากับสหรัฐฯหรือไม่ หลังจากสหรัฐฯเรียกเก็บภาษีนำเข้าสินค้าจากจีน 2 แสนล้านดอลลาร์สหรัฐฯแล้วจะมีการตอบโต้อย่างไร รวมถึงจีนจะไปร่วมประชุมองค์การการค้าโลก (WTO) ในวันที่ 21 ก.ย.นี้เพื่อคว่ำบาตรสหรัฐฯ หรือไม่
ทั้งนี้ ในด้านเทคนิค SET Index ทะลุแนวต้านสำคัญที่ 1,730 จุด ทำให้มีแรงซื้อเข้ามามากในวันนี้ พร้อมให้ติดตามการประชุมคณะกรรมการนโบายการเงิน (กนง.) ของไทยในวันพรุ่งนี้ โดยตลาดฯคาดว่าจะมีมติคงอัตราดอกเบี้ยนโยบาย แต่ต้องดูว่า กนง.จะเสียงแตกในการน้ำหนักในทางขึ้นอัตราดอกเบี้ยหรือไม่ จากรอบก่อนที่มีเสียงหนึ่งเห็นว่าควรปรับขึ้นดอกเบี้ย
แนวโน้มการลงทุนในวันพรุ่งนี้ (19 ก.ย.) คาดตลาดฯคงจะแกว่งไซด์เวย์หลังจากปรับขึ้นมาแรงวันนี้ และอาจพักบ้างในระหว่างวัน โดยให้แนวรับ 1,730 จุด ส่วนแนวต้าน 1,750 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 5,314,637.95 ล้านบาท ปิดที่ 52.00 บาท เพิ่มขึ้น 1.00 บาท
CPALL มูลค่าการซื้อขาย 3,700,648.55 ล้านบาท ปิดที่ 68.50 บาท เพิ่มขึ้น 0.50 บาท
PTTEP มูลค่าการซื้อขาย 3,103,356.50 ล้านบาท ปิดที่ 152.00 บาท ราคาไม่เปลี่ยนแปลง
AOT มูลค่าการซื้อขาย 2,184,958.22 ล้านบาท ปิดที่ 66.00 บาท เพิ่มขึ้น 1.50 บาท
KBANK มูลค่าการซื้อขาย 2,144,474.10 ล้านบาท ปิดที่ 216.00 บาท เพิ่มขึ้น 4.00 บาท
ตลาดหุ้นเอเชีย
